Stara (Helsingin kaupungin rakentamispalveluliikelaitos)
0201256-6
Helsinki
FI-00099
Jake Hakulinen
+358 931017000
jake.hakulinen@hel.fi
http://www.hel.fi/stara
https://tarjouspalvelu.fi/stara?id=328986&tpk=2fa2bfb1-f68b-4314-a3c4-ac64801bf4c9
https://tarjouspalvelu.fi/stara?id=328986&tpk=2fa2bfb1-f68b-4314-a3c4-ac64801bf4c9
HEL 2021-000359 / Vihertöiden käsityö- ja pienkoneet
HEL 2021-000359
Tällä hankintamenettelyllä perustetaan dynaaminen hankintajärjestelmä, jonka puitteissa hankitaan Staran vihertöiden pienkoneet ja niiden varaosat sekä huolto.
Hankinnan tavoitteena on:
— Helppo käyttäjille hankkia ja huoltaa pienkoneita
— Koneiden ja huollon saatavuus hyvä, toimituksen vasteajat ovat lyhyet
— Toimipiste on riittävän lähellä, ajoajat huoltoon ovat lyhyet tai toimittajalla on järjestetyt kuljetukset
— Varakoneita on tarvittaessa huollon ajaksi erityisesti kriittisissä koneissa
— Kestävän kehityksen huomioonottava
— Edulliset kustannukset.
Hankinta on kokonaisuus, jossa pyritään hyvällä yhteistyöllä ja kehittämisellä luomaan selkeä ja ratkaisukeskeinen toimintamalli.
Hankintayksikön edustajat tavoittelevat dynaamisella hankintajärjestelmällä sitä, että tarpeen mukaiset tarjouskilpailut voidaan toteuttaa joustavasti ja nopeasti.
Hankintayksikön edustajat pyytävät hankinnasta kiinnostuneita ehdokkaita jättämään osallistumishakemuksen perustettavaan Staran vihertöiden pienkoneita koskevaan dynaamiseen hankintajärjestelmään. Dynaaminen hankintajärjestelmä on kaksivaiheinen.
Ensimmäisessä vaiheessa dynaaminen hankintajärjestelmä perustetaan, ja toisessa vaiheessa dynaamiseen hankintajärjestelmään sisältyvät Staran vihertöiden pienkoneet, niiden varaosat sekä huolto kilpailutetaan sisäisillä kilpailutuksilla.
Kaikki soveltuvuusvaatimukset täyttävät palveluntuottajat voivat liittyä dynaamiseen hankintajärjestelmään koko sen keston ajan, ja kaikki hankintajärjestelmään hyväksytyt palveluntuottajat voivat jättää tarjouksia kilpailutuksiin.
Hankinnat voivat jakautua puitesopimuksiin tai yksittäisiin hankintoihin. Hankinnat voivat sisältää yksittäisiä pienkoneita, pienkoneluokkia, huoltoa, näiden yhdistelmiä tai sopimuskautta.
Kilpailutusten vertailuperusteena voidaan käyttää hinnan lisäksi laatupisteytystä, johon vaikuttaa mm. tarjottavan pienkoneen, varaosan ja huollon tekniset ominaisuudet, ympäristövaikutukset, saatavuus ja vasteajat.
Lisäksi edellytetään hankinta- asiakirjoissa edellytettyjen soveltuvuusehtojen täyttymistä.
Hankittavat tuotteet ja palvelut
Dynaamisen hankintajärjestelmän kohteena on vihertöissä käytettävät sähkö- ja polttomoottorikäyttöiset pienkoneet lisälaitteineen, niiden varaosat sekä erilaiset huolto- ja korjauspalvelut.
Tuotteet koskevat vihertöiden käsityö- ja pienkoneita, joita ovat muun muassa:
— Ruohonleikkurit
— Moottorisahat
— Raivaussahat
— Siimaleikkurit
— Puhaltimet
— Pensasleikkurit
— Tankomoottorisahat
— Niittokoneet
— Pienkoneisiin liittyvät varaosat.
Edellä mainittuihin tuotteisiin sisältyy niiden käyttöön ja hyödyntämiseen liittyvät pakkausselosteet, asennusohjeet, käyttöohjeistukset ja muut asiakirjat.
Tuotteisiin liittyvät palvelut koskevat muun muassa:
— Takuuhuolto
— Ennakkohuoltopalvelu
— Korjaushuoltopalvelu
— Korjaustyö.
Hankinnan infotilaisuus 4.2.2021 kello 14.00—15.00
DPS-järjestelyä koskeva infotilaisuus järjestetään Teams:n välityksellä. Ilmoittautuminen sähköpostilla 2.2.2021 kello 16.00 mennessä: jake.hakulinen@hel.fi otsikolla "DPS-info". Kutsut Teams-kokoukseen lähetetään 3.2.2021 kello 12.00 mennessä. Osallistumisrajoitus kaksi (2) henkilöä / yritys. Mikäli yhtiöstä ilmoittautuu kaksi (2) henkilöä, pyydetään ilmoittautuminen lähettämään yhdellä (1) sähköpostilla, jossa kerrotaan molempien osallistujien sähköpostiosoitteet. Infotilaisuudessa esitellään DPS-järjestelyä yleisesti, ja osallistuminen on vapaaehtoista. Tilaisuus tallennetaan.
600000.00
48
2025-01-21
15:32
Dynaamiseen hankintajärjestelmään hakeutuminen ja hyväksymismenettely
Kaikki kiinnostuneet palveluntuottajat voivat pyytää koko dynaamisen hankintajärjestelmän keston ajan oikeutta osallistua perustettuun hankintajärjestelmään. Hankintayksikkö hyväksyy dynaamiseen hankintajärjestelmään kaikki ehdokkaat, jotka täyttävät soveltuvuudelle asetetut vaatimukset.
Osallistumishakemusten perusteella hankintayksikkö tarkistaa, että ehdokas täyttää asetetut soveltuvuusvaatimukset, sekä sen, että ehdokasta eivät koske hankintalain mukaiset poissulkemisperusteet.
Huom. tärkeää:
Dynaamisen hankintajärjestelmän perustamisvaiheessa osallistumishakemuksen jättämiselle on varattu 30 päivää siitä päivästä, jona tämä hankintailmoitus on lähetetty julkaistavaksi. Osallistumishakemukset käsitellään tällöin viimeistään 15 työpäivän kuluessa tämän ajan päättymisestä. Hankintajärjestelmän sisällä ei julkaista ensimmäistä tarjouspyyntöä ennen järjestelmään hyväksymistä koskevien ratkaisujen tekemistä perustamisvaiheessa.
Perustamisvaiheen jälkeen osallistumishakemukset käsitellään 10 työpäivän kuluessa dynaamista hankintajärjestelmää koskevan osallistumishakemuksen vastaanottamisesta. Hankintayksikkö pidättää oikeuden pidentää määräaikaa 15 työpäivään, jos hyväksymisarvioinnissa on tarkasteltava täydentäviä asiakirjoja, muutoin tarkistettava soveltuvuusvaatimusten täyttyminen taikka muusta perustellusta syystä.
Hankintayksikön tarkoituksena on lähettää ensimmäinen tarjouspyyntö kaikkien perustamisvaiheen aikana saapuneiden osallistumishakemusten käsittelyn jälkeen dynaamiseen hankintajärjestelmään hyväksytyille palveluntuottajille.
Tarjouspyynnön ollessa avoimena, tulee osallistumispyynnön lähettäneen palveluntuottajan huomioida osallistumishakemusten käsittelyaika. Palveluntarjoajien tulee kiinnittää huomiota hakemusten käsittelyaikaan, mikäli tarjouspyyntö on jo avattuna hankintajärjestelmässä. Osallistumishakemuksia ei käsitellä tarjouspyynnön ollessa avoimena.
Tarjoaja hakeutuu dynaamiseen hankintajärjestelmään täyttämällä ja toimittamalla tarjouspalvelu.fi-toimittajaportaalissa osallistumishakemus-lomakkeen sekä täyttämällä yhteisen eurooppalaisen hankinta-asiakirjan sähköisen palvelun välilehdellä Poissulkeminen ja soveltuvuus (ESPD).
Dynaamisen hankintajärjestelmän sisäiset kilpailutukset
Hankintayksikkö pyytää järjestelmään hyväksyttyjä palveluntuottajia esittämään tarjouksen dynaamisessa hankintajärjestelmässä tehtävistä erillisistä hankinnoista. Kustakin dynaamisen hankintajärjestelmän sisäisestä hankinnasta pyydetään tarjous sähköisesti tarjouspalvelu.fi-toimittajaportaalissa (linkki: https://tarjouspalvelu.fi/). Tarjoajan tulee rekisteröityä järjestelmään jättääkseen osallistumishakemuksen ja tarjouksen.
Vain dynaamiseen hankintajärjestelmään hyväksytyt palveluntuottajat voivat tehdä tarjouksen. Hankintayksikkö ei ole jakanut dynaamista hankintajärjestelmää luokkiin, vaan kaikki dynaamiseen hankintajärjestelmään hyväksytyt ehdokkaat voivat jättää tarjouksen kaikkiin dynaamisen hankintajärjestelmän sisäisiin kilpailutuksiin. Järjestelmään hyväksyttävien ehdokkaiden määrää ei ole rajoitettu.
Hankintayksikkö voi milloin tahansa dynaamisen hankintajärjestelmän keston aikana vaatia hyväksyttyjä palveluntuottajia toimittamaan uudistetun ja päivitetyn yhteisen eurooppalaisen hankinta-asiakirjan (ESPD) tai poissulkemisen ja soveltuvuuden selvitykset viiden (5) päivän kuluessa pyynnön esittämispäivästä.
Osallistumishakemuksen yhteydessä palveluntarjoaja ei anna vielä tarjouksia, vaan tarjouspyynnöt julkistetaan myöhemmin hankintajärjestelmän sisällä.
Tällä ilmoituksella on liitteitä/linkkejä osoitteessa: https://www.hankintailmoitukset.fi/fi/public/procurement/46403/notice/62831
Markkinaoikeus
Radanrakentajantie 5
Helsinki
FI-00520
+358 295643300
markkinaoikeus@oikeus.fi
http://www.oikeus.fi/markkinaoikeus
2021-01-21